**Haide…**

*Alexandru Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Haide să vorbim despre

Noi şi despre ce ne-a despărţit.

Voinţa ta sau încăpăţânarea mea.

Haide să nu plângi, haide să te strâng

În braţe şi să te apăr de deşertul

Acestei triste lumi, acestei uitate credinţe.

Haide să te iubesc, haide să mă primeşti

La tine în locul unde curge viaţa,

în mâna ta lângă care ma simt veşnic.

Haide să te sărut fără oprelişti,

Te rog, nu mă respinge

Nu poţi refuza un orb care cere lumină.

Haide să-ţi cânt şi să-ţi recit

Versuri din vestiţi poeţi, hai

Ascultă şi poate nu regreţi.

Hai să unim metaforele cu viaţa noastră

Epitetele cu iubirea noastră şi poezia

cu povestea noastră.

Haide să strivim ignoranţa de

a ne fi uitat şi să ne dăruim unul

altuia... te rog dă-mi fiinţa

pe care mi-ai furat-o.

Haide să nu mai scriu şi să-ţi vorbesc...

Din volumul Pietre si Inimi publicat in anul 2015